ניר שטראוס

ניר שטראוס (נולד ב-27 בפברואר 1989) הוא משורר שחקן ויוצר תיאטרון, טלוויזיה וקולנוע ישראלי.

זוכה פרס נבון ליוצרים בראשית דרכם מטעם משרד התרבות.

ביוגרפיה 
שטראוס נולד וגדל בתל אביב. למד בבית הספר תיכון חדש בתל אביב. כשהיה בן 13 הצטרף ללהקת השכנים של צ'יץ' ולאחר מכן הנחה את תוכנית הטלוויזיה המקורית הראשונה בערוץ ניקלודיאון, "נקניקיה" ושיחק בסדרת הטלוויזיה "הפסקה נסתרת". בשנת 2000 הופיע לראשונה בפסטיגל. שירת בצה"ל בתיאטרון צה"ל והיה הקומיקאי הצבאי הראשון.

לאחר סיום השירות הצבאי החל בלימודי משחק בבית הספר למשחק של סמינר הקיבוצים. במהלך לימודיו זכה במספר מלגות הצטיינות, ביניהן מלגת קרן התרבות אמריקה-ישראל מלגת קרן אהלה הלוי, מלגת חורמדלי ומלגת אלי לאון.

בשנת 2020 יזם וניהל אמנותית את מסלול "קצר ויחיד" בפסטיבל תיאטרון קצר בצוותא.

בשנת 2021 סיים בהצטיינות את לימודי התואר הראשון בסמינר הקיבוצים בבימוי ובחינוך תיאטרון במסגרת מסלול "שחקנים יוצרים".

בשנת 2022 יזם והגה את פורמט הצגות היחיד הקצרות בפסטיבל תיאטרונטו, אשר נקרא: "קצרנטו".

בשנת 2023 זכה בפרס נבון ליוצרים בראשית דרכם מטעם משרד התרבות במעמד נשיא המדינה.

מתגורר בתל אביב.

קריירה 
החל משנת 2007 לאחר סיום לימודיו בבית הספר התיכון, הופיע שטראוס בהפקות תיאטרון שונות כשחקן, בין היתר בתיאטרון בית ליסין, תיאטרון הקאמרי, תיאטרון באר שבע, תיאטרון המדיטק, תיאטרון אורנה פורת לילדים ולנוער ועוד.

בתיאטרון

הצגות יחיד

יזם ומנהל אמנותי 
בשנת 2020 שטראוס יזם את פסטיבל "קצר ויחיד" - פסטיבל הצגות יחיד אותו גם ניהל אמנותית במסגרת פסטיבל תיאטרון קצר בצוותא. במסגרת הפסטיבל ביים את הצגת היחיד "ביום בו השרב הגיע" מאת ובביצוע שיר אברמוב.

בשנת 2022 שטראוס יזם ומנהל אמנותית את פסטיבל "אספרסו קצר" - הצגות יחיד קצרות, תחת הפקת פסטיבל תיאטרונטו.

בשנת 2023 המשיך לשנה נוספת תחת השם החדש: "קצרנטו". לאחר הצלחת הפסטיבל, החל לנהל אמנותית 3 הפקות מצליחות במופע "One Woman Show" בהבימה4.

משחק בטלוויזיה 
החל משנת 1999 הופיע שטראוס בתפקידי משחק בערוצי הטלוויזיה השונים בארץ.

בתקופת הקורונה, יצר וכיכב בסדרת רשת בבימוי עודד רז - "נהג מונית". בסדרה השתתפו תובל שפיר, שמואל וילוז'ני ועוד.

משחק בקולנוע

משורר 
בשנת 2022 הוציא לאור את ספרו הראשון, "גרדום היתומים", אודות עשרים שנה ללא אימו. הספר יצא בהוצאת קתרזיס ובעריכת יואב גלבוע.

רדיו 
בשנת 2022 שידר ברדיו צפון.

קישורים חיצוניים

 הבמה שלו - ניר שטראוס לוקח צעד קדימה - מאיה כהן, ישראל היום
הוכרזו הזוכים 'באוסקר' של הצגות הילדים
 סבא שלי רמטכ"ל - אהבה למזכרת / צבי גורן
 כוכב "גאליס" מתעקש להמשיך לחייך באתר Xnet ממערכת ידיעות אחרונות
 ניר שטראוס רוצה להשפיע על הנוער באתר פרוגי מבית ידיעות אחרונות
 ניר שטראוס : "שוני הוא לא דבר שלילי" באתר פרוגי מבית ידיעות אחרונות
 'ההצגה חייבת להימשך' - השחקן ניר שטראוס חושף את סיפור חייו על בימת התיאטרון ברדיו 103FM אצל איריס קול
 
"ההצגה חייבת להימשך - גם כשהשחקנים בבידוד" - המהדורה המרכזית, חדשות12
"סדרת רשת חדשה" - פרוגי, 25 בנובמבר 2020
"הילדים שמעריצים את ניר שטראוס לא יודעים מה עבר עליו כשהיה בגילם" - Xnet
"מילד פסטיגל ועד החלום ההוליוודי, ישבנו לשיחה עם שטראוס, אחד מהשחקנים המובילים והעסוקים במדינת ישראל" - מאקו

הערות שוליים

בוגרי בית הספר למשחק של סמינר הקיבוצים
בוגרי תיאטרון צה"ל
בוגרי תיכון חדש
חברי להקת השכנים של צ'יץ'
מנחי טלוויזיה ישראלים
שחקני קולנוע וטלוויזיה ישראלים
שחקני קולנוע חרדי
שחקני תיאטרון ישראלים
שחקנים ילדים ישראלים
ישראלים שנולדו ב-1989